### Beslutning

Udvalget kunne enstemmigt henholde sig til Magistratsafdelingen for Teknik og Miljøs udtalelse af 5. december 2017 i overensstemmelse med Magistratens anbefaling.

Forfaldne huse i Århus kommune, som ikke har været beboet over en årrække for eksempel en 2 årige periode, skal havde pålagt, at de enten skal nedrives eller istandgjort/restaureret indenfor en givet periode f.eks. et år eller to, ellers vil de blive fjernet af kommunen på ejerens bekostning. Det gælder også fabriksbygninger, og andre institutioner eller lign. bygningsværker.
 For eks. Tulip grunden i Brabrand, det gamle Jaco/Tulip som har stået og forfaldet i en lang årrække – i  ca.15 år.
 Hvis ejerne ikke kan afhænde de pågældende bygninger, skal bygninger fjernes, og der skal være ryddet op på den pågældende grund.
 Det er urimeligt at naboer til beboelsesejendomme, huse og fabriksejendomme skal leve med, at der samles hjemløse og narkomaner i de tomme fabriks bygninger.
 Det kan vi ikke byde borgerne i Århus kommune.
 Og ved forfaldne en - families huse, samles rotter og andet utøj, som er til stor gene for naboer. I de tilfælde hvor der er fare for sammenstyrtning, skal indsatsen opgraderes, så risikoen formindskes for, at personer ikke kommer til skade.

 Derfor skal der udarbejdes en ordning på området i Århus kommune.
 (AT 1.) Beslutningsforslag
 Vi pålægger Teknik og Miljø, at de skal udarbejde et forslag til det pågældende oplæg.
 (AT 2.) Forslaget skal være udarbejdet, så det kan forelægges byrådet senest maj 2017

 På Dansk Folkepartis vegne
 Kim Thygesen

### Sagens forløb

22-02-2017 [adresse]
Fremsendes til Magistratsafdelingen for Teknik og Miljø til udtalelse, jf. byrådets vedtagelse i mødet den 22. februar 2017 om magistratsbehandling af forslaget.

 Sagen bedes tilbagesendt byrådet via Magistraten.
 05-12-2017 Teknik og Miljø
På Dansk Folkepartis vegne har Kim Thygesen fremsendt beslutningsforslag til Teknik og Miljø med pålæg om at udarbejde et oplæg til en strammere kurs over for forladte og forfaldne boliger og erhvervsbygninger.  Forslaget var på byrådets møde den 22. februar 2017 (pkt. 19) og blev herefter sendt til behandling i magistraten med henblik på en nærmere beskrivelse og vurdering af problemets omfang og de juridiske muligheder, der vil kunne afhjælpe problemet. Debatten gik på alt fra enkeltstående bygninger, der forfalder, til større områder som ”Tulip-grunden” og fra forureningsproblematikker til problemer med gene af naboer. Teknik og Miljøs erfaring er, at enkeltsager kan være komplicerede, når f.eks. en ejendom er ubeboet, kombineret med at ejeren ikke er interesseret i et samarbejde, ikke har tilstrækkelige økonomiske midler eller f.eks. lever skjult og ikke kan kontaktes. De fleste sager har et mindre omfang og løses oftest i dialog med ejerne. Truslen om påbud og politianmeldelse vil i de fleste sager være tilstrækkeligt til, at ejer finder løsninger for ejendommen.Generelt er der økonomisk interesse forbunden med ejendomme og grunde i [adresse]. Markedskræfterne klarer således mange problemer med nedslidte og skæmmende bygninger. I forhold til kommunens størrelse vurderes problemet med tomme og nedslidte bygninger generelt at være af begrænset karakter.  Tanken om en strammere kurs over for bygningsejere, der ikke vedligeholder deres bygninger, er nærliggende, men ud fra en samlet betragtning vurderes det, at problemet er relativt begrænset i [adresse]. Derfor er anbefalingen på trods af eksempler på problematiske og langtrukne sager, at de eksisterende procedurer fastholdes for nuværende.
 04-01-2018 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til Teknik og Miljøs udtalelse af 5. december 2017.
 08-01-2018 Magistraten
[adresse] under henvisning til Magistratsafdelingen for Teknik og Miljøs udtalelse af 5. december 2017´som Magistraten kan henholde sig til.

 Rådmand Andrea Hansen henholder sig til Dansk Folkepartis forslag.
 24-01-2018 [adresse]
Fremsendes til Teknisk Udvalg til behandling i henhold til beslutning i byrådets møde den 24. januar 2018.
 16-04-2018 Teknisk Udvalg
Udvalget kunne enstemmigt henholde sig til Magistratsafdelingen for Teknik og Miljøs udtalelse af 5. december 2017 i overensstemmelse med Magistratens anbefaling.
 02-05-2018 Aarhus Byråd
Beslutning ikke frigivet